section_heading: Sekcija za mladež Inicijativnog odbora HDZ-a
paragraph_text: U Parizu 1. svibnja 1999. na 18. Kongresu DEMYC-a međunarodni tajnik MHDZ Neven Ferenčić izabran je za dopredsjednika te europske multilaterale. Dana 5. lipnja 1999. na skupu MHDZ pod geslom "Pobjednička generacija" pred 4000 izaslanika u Košarkaškom centru Dražen Petrović već vidno bolesni predsjednik HDZ-a Franjo Tuđman održao je svoj zadnji govor svojoj stranačkoj mladeži. U dvorani punoj emocionalnog naboja osjetilo se da uskoro dolazi novo vrijeme.